Case ID: 1170260
Sentence 4: Məhkəmədə şahid qismində dindirilmiş Bakı şəhər BPİ-yə bilavasitə tabe olan Bakı Metropolitenində Polis Şöbəsində polis baş serjantı Şahid3 məhkəmə iclasında verdiyi ifadəsində göstərmişdir ki, o,xx xxxxxx 2019-cu il tarixdə saat 16 radələrində metronun “İçərişəhər” stansiyasında xidmət apararkən bir nəfər şəxsin ad, soyad, atasının adı sonradan məlum olan Təqsirləndirilən şəxs əlində tutduğu mobil telefona zahirən maraqla baxdığını, bir neçə saniyə ərzində həmin mobil telefonu dəfələrlə çevirib ön və arxa tərəfinə nəzər saldığını kənardan müşahidə etdiyini, həmin şəxsin hərəkətləri və davranışı ilə özünü şübhəli aparması ilə nəzərini cəlb etdiyini, onun mobil telefona bu formada baxaraq incələməsi cihazın ona məxsus olmaması kimi şübhələri onda oyatdığını, qeyd olunan şəxsin həmin vaxt ona baxaraq hərəkətlərinə fikir verməyini görüb mobil telefonu sağ yan cibinə cəld qoyub çıxışa tərəf iti addımlarla hərəkət etməyə başlayarkən arxa tərəfdən “vətəndaş dayanın” deyə ona müraciət etdiyini, elə bu vaxt onun platformanın üzərində çıxışa tərəf qaçmağa başladığını, Etibarın arxası ilə qaçdığını, Etibar stansiyada orta işlək olmayan eskalatorla yuxarıya çıxışa tərəf pillələrlə qaçaraq qalxan zaman mobil telefonu ilə yuxarı tərəfdə stansiyanın girişində xidmət aparan post yoldaşı polis baş serjantı Şahid1 zəng edib eskalatorla qaçaraq qalxan Etibarı saxlamasını bildirdiyini, Etibar eskalatorla yuxarı tərəfə qaçan zaman gödəkçəsinin sağ yan cibindən həmin mobil telefonu çıxardıb eskalatorların arasında olan maili arakəsmənin üzərinə atdığını, post yoldaşı Mustafa Niftəlivevin yuxarıdan ona tərəf üzü aşağı istiqamətdə gəldiyini görüb eskalatorda pillənin üzərində dayandığını, saxlanılan şəxs özünü təqdim edib Təqsirləndirilən şəxs olduğunu bildirdiyini, onun cibindən çıxardıb atdığı mobil telefonu xadimə Şahid5 götürdüyünü, sonuncunu “İçərişəhər” stansiyasında yerləşən polis otağına gətirdiklərini, həmin zaman qeyd olunan mobil telefona gələn zəngə cavab verdiyini, zəng edən şəxsin mobil telefonun sahibi olduğunu deyən zaman onu Bakı Metropolitenində PŞnə gəlməsini xahiş etdiyini, polis otağında Etibarın cibindən çıxardaraq atdığı mobil telefonu metronun “28 may” stansiyasında tanımadığı qızın cibindən oğurladığını səmimi olaraq etiraf etdiyini, sonra Təqsirləndirilən şəxs Bakı Metropolitenində PŞ-nə getməyin təklif olunduğunu, Etibarın heç bir etiraz etmədən oraya onlarla gəldiyini, PŞ-də Təqsirləndirilən şəxs maddi vəziyyətinin pis olması səbəbindən xx xxxxxx 2019-cu il tarixdə, saat 16:20 radələrində metronun “28 may” stansiyasında qatara minən zaman bir nəfər tanımadığı qadının gödəkçəsinin sağ yan cibindən “İphone X” markalı mobil telefonu oğurladığını təkrarən etiraf etdiyini, bundan sonra raport yazılaraq qeydiyyata alınmaqla Təqsirləndirilən şəxs barəsində qanuni tədbir görülməsi üçün onun aidiyyəti üzrə təhvil verildiyini, sonuncunun saxlanılan zaman heç bir müqavimət göstərmədiyini və törətdiyi oğurluq cinayət hadisəsini səmimi olaraq etiraf etdiyini bildirmişdir.